ရေးတော့အမှန် ဖတ်တော့အသံ

ရေးတော့အမှန် ဖတ်တော့အသံ သည် မြန်မာဆိုရိုးစကား ဖြစ်သည်။ အဓိပ္ပာယ် “ရေးတော့အမှန် ဖတ်တော့အသံ” ဆိုသည်မှာ မြန်မာစာပေ၏ ထူးခြားသော လက္ခဏာရပ်တစ်ခုကို ဖော်ပြသော ဆိုရိုးစကားဖြစ်သည်။ “ရေးတော့အမှန်” ဆိုသည်မှာ စာလုံးများကို ရေးသားသောအခါ စာလုံးပေါင်း “အမှန်” (မှန်ကန်သော စာလုံးပေါင်း) အတိုင်း ရေးသားရမည်ဟု ဆိုလိုသည်။ “ဖတ်တော့အသံ” ဆိုသည်မှာ စာလုံးများကို ဖတ်ရှုသောအခါ အချို့သော စာလုံးများ၏ အသံထွက်သည် ရေးသားထားသည့်အတိုင်း မဟုတ်ဘဲ “အသံ” တစ်မျိုး ပြောင်းလဲ၍ ထွက်တတ်သည်ဟု ဆိုလိုသည်။ ဥပမာအားဖြင့် “ဘယ်” ဟု ရေးသော်လည်း အသံထွက်တွင် “ဘဲ” ဟု ထွက်တတ်သည်။ ဤဆိုရိုးစကားသည် မြန်မာစာ၏ ရေးသားပုံနှင့် အသံထွက်ပုံ မတူညီမှုကို ဖော်ပြသည်။ “ရေးခါမကျန် ဖတ်ခါချန်” ဟူ၍လည်း အသုံးပြုသည်။ ကိုးကားချက်များ "ရေးခါအမှန် ဖတ်ခါအသံဟူသော စာဖတ်ရာ လိုက်နာရခြင်းနည်းများမှာ အောက်ပါသုံးမျိုးအတိုင်းပင်တည်း။" [၁၂၈၅] ချုပ်ပုံ၊ မ။ ၁၉၂။ "ရေးတော့အမှန် ဖတ်တော့အံသဟု ပြောရိုးရှိသည့်အတိုင်း မြန်မာစကားများမှာ ရေးတော့သတ်ပုံအမှန်အတိုင်း ရေးပြီးလျှင် ဖတ်တော့တစ်မျိုး ဖတ်ရသဖြင့်…၊" [၁၃၂၄] နဝရတ်ကိုး။ ၁၄၀။ ဆက်စပ်ဖတ်ရှုရန် ရေးခါမကျန် ဖတ်ခါချန် ကိုးကား Category:မြန်မာဆိုရိုးစကားများ